Diari Oficial de la Generalitat Valenciana


Sumari del DOGV 4794, del 09-07-2004 (2004/6809)

RESOLUCIÓ de 13 de maig de 2004, del conseller de Sanitat, que denega l'autorització d'una nova oficina de farmàcia en aplicació del mòdul turístic en el municipi de Canet d'En Berenguer.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4794

Data del DOGV
:   09-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6809


Organisme emissor
:   Conselleria de Sanitat

Tipus de document
:   Resolució

RESOLUCIÓ de 13 de maig de 2004, del conseller de Sanitat, que denega l'autorització d'una nova oficina de farmàcia en aplicació del mòdul turístic en el municipi de Canet d'En Berenguer. [2004/X6809]
  
Vist l'expedient iniciat a instància de Guillermina Núñez-Cornejo Palomares, en data de 12 de novembre de 2003, a fi de sol·licitar l'autorització d'una nova oficina de farmàcia en el municipi de Canet d'En Berenguer (València), en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i examinats els antecedents de fet següents.
  
Antecedents de fet
  
I. Guillermina Núñez-Cornejo Palomares, en data de 12 de novembre de 2003, sol·licita l'autorització d'una nova oficina de farmàcia en el municipi de Canet d'En Berenguer (València), en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i d'acord amb el que establix l'article 4 del Decret 149/2001, de 5 d'octubre, que establix el procediment per a l'autorització de noves oficines de farmàcia.
  
II. El tràmit de l'expedient es va posar de manifest als farmacèutics del municipi de Canet d'En Berenguer (València). Van formular un escrit d'oposició a la concessió de l'autorització sol·licitada Luis Soriano Noguera i Inmaculada Ripoll Sanchis.
  
III. Es va tramitar l'expedient segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia. La Direcció General de Farmàcia i Productes Sanitaris va emetre un informe desfavorable a la concessió de l'autorització sol·licitada.
  
Els fonaments jurídics següents s'apliquen als fets anteriors.
  
Fonaments jurídics
  
I. Esta Conselleria de Sanitat és competent per a resoldre esta sol·licitud segons el que disposen el Reial Decret 278/1980, 25 de gener, sobre transferència de competències en matèria de sanitat, la Llei 5/1983, de 30 de desembre, de Govern Valencià, la Llei 6/1998, de 22 de juny, d'Ordenació Farmacèutica de la Comunitat Valenciana, el Decret 149/2001, de 5 d'octubre, que establix el procediment per a l'autorització de noves Oficines de Farmàcia, i el Decret 116/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat.
  
II. El certificat del secretari de l'Ajuntament de Canet d'En Berenguer, de data 19 de gener de 2004, no és conforme amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, atés que en este cas es fa una estimació de la població flotant i una aproximació del nombre d'habitatges de segona residència, places hoteleres, càmpings i la resta d'allotjaments temporals, i no una certificació, com establix el decret esmentat.
  
No obstant això, i tot i admetent les dades aproximades que s'aporten, d'acord amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, i aplicant l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix que ?per al càlcul de la població estacional es computaran els habitatges de segona residència, places hoteleres, càmpings i la resta d'allotjaments temporals que acrediten els organismes oficials competents, en un 20% de la seua capacitat, imputant als habitatges de segona residència una capacitat de quatre habitants per habitatge?, es deduïx que:
  
- 4.000 habitatges de segona residència x 4 hab. x 0,2 = 3.200 hab.
  
- 500 places d'hotel x 0,2 = 100 hab.
  
- 250 places de càmping x 0,2 = 50 hab.
  
Total = 3.350 hab.
  
Per tant, el total de 3.250 habitants estacionals és molt inferior a la xifra de 6.500 habitants necessaris, atés que el municipi compta amb dues oficines de farmàcia i 4.516 habitants. Per tant, per a l'obertura de la tercera oficina de farmàcia, a més de la que correspon al mòdul general, seria necessari arribar a un nombre d'habitants suficient per a l'obertura de dues farmàcies segons el mòdul de 3.500 habitants estacionals que establix l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, per a l'establiment d'una nova oficina de farmàcia en aplicació del mòdul turístic.
  
En conseqüència, vistos els fets i fonaments jurídics anteriors, resolc denegar l'autorització administrativa per a l'establiment d'una nova oficina de farmàcia en el municipi de Canet d'En Berenguer en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica, formulada a instància de Guillermina Núñez-Cornejo Palomares.
  
Que es publique esta resolució en el Diari Oficial de la Generalitat Valenciana, amb l'advertiment que exhaurix la via administrativa i que s'hi pot interposar un recurs contenciós administratiu en el termini de dos mesos, comptadors a partir de l'endemà de la data de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, un recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 13 de maig de 2004.- El conseller: Vicente Rambla Momplet.